Rush

Rush ― канадска рок-група основана во Торонто во 1968 година. Групата се смета за еден од основоположниците на прогресивниот рок, а исто така многу придонеле за популаризација на овој музички жанр во текот на 1970-тите и биле инспирирација за многу познати групи како: Metallica, Primus, Rage Against the Machine, The Smashing Pumpkins, Dream Theater, и Symphony X.
Во 2022 година, со продадени 26 милиони албуми, Rush биле рангирани на 84-то место во САД. Се проценува дека во светски рамки продале преку 42 милиони албуми. Имаат 14 платинести и 3 мултиплатинести албуми во САД, и 17 платинести албуми во Канада. Rush биле номинирани за седум Греми награди, освоиле неколку Џуно награди, а во во 2009 година добиле награда за Меѓународно достигнување од SOCAN. Во 1994 година групата била примена во Куќата на славата на канадската музика, а во 2013 година и во Куќата на славните на рокенролот.
1 Историја
Групата била основана во август 1968 година во Торонто од гитаристот Алекс Лајфсон, басистот и фронтмен Џеф Џонс и тапанарот Џон Рутси. На почетокот немале име, сакале нешто кратко и се одлучиле за името Rush. Rush вежбале сет-песни претежно составен од преработки на различни рок-музичари, како: Cream, Џими Хендрикс и Џон Мајал. Групата набргу станала квартет составен од Гиди Ли, Лајфсон, Јанг и Рутси, а Реј Дејниелс бил ангажиран за нивен менаџер. Групата имала неколку промени во составот. Во 1973 година, Rush неуспешно се обиделе да најдат издавачка куќа за снимање на нивниот прв албум. По ова, Реј предложил да основа своја издавачка куќа, која подоцна била наречена ''Moon Records''. Во јули 1974 година, на местото на Џон Рутси на тапани дошол Нил Пирт. Оваа последна промена во составот на се случила две недели пред нивната прва турнеја во САД. Притоа бил формиран конечниот состав на групата.
Rush првиот успех го постигнале со нивниот втор албум ''Fly by Night'' (1975). Комерцијалниот неуспех на нивниот следен албум ''Caress of Steel'', објавен седум месеци по ''Fly by Night'', било причина за групата за малку да го раскине договорот со нивната тогашна издавачка куќа Mercury Records. Со четвртиот албум, ''2112'' (1976), Rush си ја повратиле претходно стекнатата популарност, и тоа било нивен прв албум кој се пласирал во топ-5 на канадската топ-листа. Нивните следни два албума, ''A Farewell to Kings'' (1977) и ''Hemispheres'' (1978), исто така биле успешни, а ''A Farewell to Kings'' станал прв албум на Rush кој влегол на топ листите во ОК. Групата била популарна и во текот на 1980-тите и на 1990-тите, со албуми кои високо котирале на топ-листите во Канада, САД и Велика Британија, како: ''Permanent Waves'' (1980), ''Moving Pictures'' (1981), ''Signals'' (1982), ''Grace Under Pressure'' (1984), ''Roll the Bones'' (1991), ''Counterparts'' (1993) и ''Test for Echo'' (1996). Rush продолжила да снима и да настапува до 1997 година, по што групата заминала на четиригодишна пауза поради личните трагедии во животот на Пирт. Триото се регрупирало во 2001 година и издало уште три студиски албуми: ''Vapor Trails'' (2002), ''Snakes &amp;amp; Arrows'' (2007) и ''Clockwork Angels'' (2012). Своите последни концерти Rush ги одржала во 2015 година, а подоцна истата година Пирт се повлекол од музиката. Во јануари 2018 година, Лајфсон навел дека групата одлучила да ги замрзне своите активности по турнејата R40. Пирт починал од глиобластом, тип на рак на мозокот, на 7 јануари 2020 година, на возраст од 67 години. Ли и Лајфсон периодично продолжиле да работат заедно, вклучувајќи го и настапот за прославата на 25-годишнината од ''Саут Парк'' и оддавањето почит на тогаш неодамна починатиот тапанар од Foo Fighters, Тејлор Хокинс во 2022 година, а во 2023 година се воделе разговори за повторно обединување.
2 Музички стил и влијаније
Музичкиот стил на Rush многу се променил со текот на годините. Нивниот прв албум бил под силно влијание на британскиот хард-рок заснован на блуз: мешавина на музика и стил од рок-групи како Битлси, Блек Сабат, The Who, Cream и Лед Цепелин. Подоцна Rush биле под сè поголемо влијание на британските групи кои свират прогресивен рок, а најмногу на: Пинк Флојд, Genesis, Yes и Jethro Tull. Во 1980-тите, Rush својата музика ја прилагодиле со трендовите од овој период, експериментирајќи со њу вејв, реге и поп-рок. Во раните 1990-ти, групата уште еднаш го променила својот стил и се вратила на поприземен хард-рок-стил, а истовремено се усогласила со популарниот во тоа време алтернативен рок.
3 Дискографија
Студиски албуми
 
*''Rush'' (1974)
*''Fly by Night'' (1975)
*''Caress of Steel'' (1975)
*''2112'' (1976)
*''A Farewell to Kings'' (1977)
*''Hemispheres'' (1978)
*''Permanent Waves'' (1980)
*''Moving Pictures'' (1981)
*''Signals'' (1982)
*''Grace Under Pressure'' (1984)
*''Power Windows'' (1985)
*''Hold Your Fire'' (1987)
*''Presto'' (1989)
*''Roll the Bones'' (1991)
*''Counterparts'' (1993)
*''Test for Echo'' (1996)
*''Vapor Trails'' (2002)
*''Snakes & Arrows'' (2007)
*''Clockwork Angels'' (2012)